Pratimo kontaminirano područje Iz 12 posto produktovoda izvukli 90 tisuća litara benzina

Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus Foto: Željka Gavranović/SBplus

























































U dva dana pražnjenja onog 'praznog' produktovoda izvučeno je oko 90 tisuća litara, navodno, starog 'regular' benzina. Ako toliko benzina bude i u ostatku cijevi, u Ivanić Grad bit će odvezeno više od 640 tisuća litara benzina. Croduxov Radošević je proljetos tvrdio kako je u zemlju iscurilo tek '150 litara tekućine', a koliko zaista jeste zasad nitko ne istražuje osim SBplusa.

SLAVONSKI BROD - Na mjestima Plinacrova testiranja produktovoda u Slavonskom Brodu i Slobodnici, danas slični prizori kao i jučer kada je napokon počelo pražnjenje praznog cjevovoda od 'eventualno zaostalih ugljikovodika', nakon gotovo dva tjedna 'pripremnih radova'.

I dok se činilo kako našički vatrogasci u 'full' opremi, iznimno nervozni u prisutnosti novinara, više služe kao 'živi zid' koji onemogućava snimanje s dozvoljene udaljenosti od 'mjesta događaja', nego što su tamo u svrhu zaštite javnog dobra, zdravlja i sigurnosti građana, Plinacrovi i Aeksovi radnici i dalje su više šetkali, obavljali telefonske razgovore i čekali da se cisterne napune do kraja.

Jedna je stvar, doduše, danas bila drugačija, a to je tip cisterni koje su odvozile 'tekućinu' potisnutu iz cjevovoda, kao i njihov broj. Naime, prema neslužbenim informacijama, s lokacije radova na produktovodu u Slobodnici odvezen je veći broj cisterni zapremnine oko deset tisuća litara i to u smjeru Ivanić Grada, gdje je registrirana tvrtka Aeks koja se bavi sakupljanjem i zbrinjavanjem proizvodnog opasnog i neopasnog otpada, a koja je angažirana (kao i krajem ožujka) u Plinacrovim testiranjima produktovoda. Točnije, opet prema neslužbenim saznanjima SBplus-a, jučer je odvezeno tri, a danas ukupno šest cisterni u kojima se, opet navodno, nalazio takozvani 'regular' benzin.

- Transport otpada obavljamo specijaliziranim zatvorenim autocisternama opremljenim prema ADR normativima koje posjeduju uređaje i opremu (vakuum pumpe, vijčane pumpe, visokotlačne pumpe do 300 bara, kanal jet sistem) za sakupljanje tekućeg i/ili muljevitog otpada. - stoji na stranici Aeksa uz fotografiju cisterne identične onima koje su jučer iz Slobodnice odvozile 'tekućinu'.

Inače, stalni korisnici Aeksovih usluga su i inače velike tvrtke poput Hrvatskih voda, HEP-a, INA-e, Hrvatskih autocesta,…

Drugi dan pražnjenja produktovoda prošao je bez prevelikog medijskog i javnog interesa, kao da se Brođane i mještane okolnih općina previše ne tiče zašto se iz produktovoda koji je davno 'zapečaćen' izvlači tisuće litara 'tekućine' o čijoj stvarnoj količini i sastavu, vjerojatno, nećemo tako skoro dobiti službenu informaciju.

One neslužbene, pak, kažu kako je u dva dana pražnjenja produktovoda, provjereno i očišćeno oko šesto metara od ukupno pet kilometara cjevovoda. U ponedjeljak Aeksovi i Plinacrovi radnici nastavljaju s istim poslom, a budu li radili današnjom dinamikom, očekivano je da će u smjeru Ivanić Grada uputiti dodatnih šest cisterni, odnosno 60 tisuća litara benzina. Zanimljivo bi bilo saznati i kamo se odlaže ta golema količina od (zasad) 90 tisuća litara za okoliš štetne 'tekućine' 'isisane' iz 'praznog' produktovoda.